**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 08/05/2020**

 **Αριθ. Πρωτ. : 8235**

ΑΠΟΣΠΑΣΜΑ

Από το πρακτικό της αριθμ. 15ης /Tακτικής με τηλεδιάσκεψη Συνεδρίασης

 της Οικονομικής Επιτροπής Δήμου Λεβαδέων

Αριθμός απόφασης : 92

**Περίληψη**

**ΘΕΜΑ: Έγκριση 1ου Ανακεφαλαιωτικού Πίνακα Εργασιών του έργου « Ασφαλτόστρωση οδού Αγροτικής Περιοχής Κυριακίου »**

 Στη Λιβαδειά σήμερα 5η Μαϊου 2020 ημέρα Τρίτη , ώρα 13:30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19», ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 7745/30-4-2020 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα οκτώ (8) ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος

3. Δήμου Ιωάννης (Aπoχώρησε στο 1o

 ΘΗΔ προσήλθε στο 3ο ΘΗΔ)

4. Καράβα Χρυσοβαλάντου – Βασιλική

5. Μερτζάνης Κωνσταντίνος

6.Καπλάνης Κωνσταντίνος

7 Μπράλιος Νικόλαος (Aπών στο 12o ΘΗΔ)

8. Καραμάνης Δημήτριος

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

Χρέη γραμματέως εκτέλεσε η Προϊσταμένη του Τμήματος Υποστήριξης Πολιτικών Οργάνων Κων/να Τσιτσοπούλου-Ρήγα

**…………………………………………………………………………………………………………………………**

 Εισηγούμενος το 6ο θέμα της ημερήσιας διάταξης έθεσε υπόψη των μελών της Οικονομικής Επιτροπής το με αριθ. πρωτ. 7604/28-4-2020 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται :

***1. ΙΣΤΟΡΙΚΟ ΤΟΥ ΕΡΓΟΥ***

*Έχοντας υπόψη*

* *Την υπ’αριθμό* ***61/2018*** *Τεχνική Μελέτη του έργου* ***<<ΑΣΦΑΛΤΟΣΤΡΩΣΗ ΟΔΟΥ ΑΓΡΟΤΙΚΗΣ ΠΕΡΙΟΧΗΣ ΚΥΡΙΑΚΙΟΥ>>*** *συνολικού προϋπολογισμού* ***1.736.000,00*** *(συμπεριλαμβανομένου του ΦΠΑ) με φορέα υλοποίησης τον Δήμο Λεβαδέων.*
* *Την υπ΄αριθμό* ***429/2018*** *απόφαση του Δημοτικού Συμβουλίου με την οποία εγκρίθηκε η υπ’ αριθμό 61/2018 Τεχνική Μελέτη του έργου «ΑΣΦΑΛΤΟΣΤΡΩΣΗ ΟΔΟΥ ΑΓΡΟΤΙΚΗΣ ΠΕΡΙΟΧΗΣ ΚΥΡΙΑΚΙΟΥ»*
* *Την υπ΄αριθμό* ***413/2018*** *απόφαση της Οικονομικής Επιτροπής περί έγκρισης διενέργειας διαγωνισμού και κατάρτισης όρων διακήρυξης του έργου «ΑΣΦΑΛΤΟΣΤΡΩΣΗ ΟΔΟΥ ΑΓΡΟΤΙΚΗΣ ΠΕΡΙΟΧΗΣ ΚΥΡΙΑΚΙΟΥ»*
* *Την υπ΄αριθμό* ***37/2019*** *απόφαση της Οικονομικής Επιτροπής περί έγκρισης του από 19-02-2019 Πρακτικού ελέγχου δικαιολογητικών της ηλεκτρονικής δημοπρασίας της 14-01-2019 με Α/Α ΕΣΗΔΗΣ 79093 του έργου με τίτλο «ΑΣΦΑΛΤΟΣΤΡΩΣΗ ΟΔΟΥ ΑΓΡΟΤΙΚΗΣ ΠΕΡΙΟΧΗΣ ΚΥΡΙΑΚΙΟΥ» και ανακήρυξης ως προσωρινού μειοδότη τον οικονομικό φορέα «ΕΡΓΟΔΟΜΙΚΗ ΒΟΙΩΤΙΑΣ ΑΒΕΤΕ» με μέση τεκμαρτή έκπτωση 45,81% επί των τιμών του τιμολογίου.*
* *Την υπ΄αριθμό* ***62/2019 (ΚΗΜΔΗΣ: (19ΑWRD004783721 2019-04-12)****απόφαση της Οικονομικής Επιτροπής περί της κατακύρωσης του διαγωνισμού καθώς και το με αριθμό πρωτ.* ***667/62093/18.04.2019 (ΑΔΑ:ΩΜΥΞΟΡΙΟ-Β6Γ)*** *Έγγραφο της Αποκεντρωμένης Διοίκησης Θεσσαλίας-Στερεάς Ελλάδας περί ελέγχου νομιμότητας της 408/2018 απόφασης της Οικονομικής Επιτροπής.*
* *Την υπ΄αριθμό* ***398/2019*** *Πράξη του Ε΄ Κλιμακίου του Ελεγκτικού Συνεδρίου Προσυμβατικού ελέγχου υπογραφής σύμβασης του έργου.*
* *Την υπ΄αριθμό* ***14364/18-6-2019*** *σύμβαση κατασκευής έργου μεταξύ του Δήμου Λεβαδέων και της αναδόχου εταιρίας «ΕΡΓΟΔΟΜΙΚΗ ΒΟΙΩΤΙΑΣ ΑΒΕΤΕ», συνολικού ποσού* ***942.281,54€*** *με ΦΠΑ, με μέση τεκμαρτή έκπτωση 45,81%, ποσό που αναλύεται ως εξής:*

|  |  |
| --- | --- |
| *ΔΑΠΑΝΗ ΕΡΓΑΣΙΩΝ*  | *551.992,23* |
| *ΓΕ & ΟΕ 18,00%* | *99.358,60* |
| *ΜΕΡΙΚΟ ΣΥΝΟΛΟ* | *651.350,83* |
| *ΑΠΡΟΒΛΕΠΤΑ 15,00%* | *97.702,62* |
| *ΑΠΟΛΟΓΙΣΤΙΚΑ*  | *2.698,81* |
| *ΑΝΑΘΕΩΡΗΣΗ ΤΙΜΩΝ*  | *8.152,21* |
| ***ΜΕΡΙΚΟ ΣΥΝΟΛΟ*** | ***759.904,47*** |
| *ΔΑΠΑΝΗ ΦΠΑ*  | *182.377,07* |
| ***ΓΕΝΙΚΟ ΣΥΝΟΛΟ*** | ***942.281,54*** |

* *Η συνολική προθεσμία περαίωσης των εργασιών ορίζεται σε 12 μήνες από την υπογραφή της σύμβασης, δηλαδή έως την 19/06/2020.*
* *Με το υπ΄αριθμόν 1ο Πρακτικό – θέμα 7ο της Συνεδρίασης της 15 Απριλίου 2020 το Τεχνικό Συμβούλιο Δημοσίων Έργων γνωμοδότησε θετικά την ανάλωση των επί έλασσον δαπανών του 1ου Α.Π.Ε. του έργου .*

***2. ΠΕΡΙΓΡΑΦΗ ΤΟΥ ΕΡΓΟΥ***

 *Αντικείμενο του έργου είναι η διαπλάτυνση υφιστάμενης οδού, η κατασκευή τεχνικών, η διάστρωση υλικού της Π.Τ.Π 0150-0155 και η ασφαλτόστρωσή της με ΑΣ20.*

***3. ΛΟΓΟΙ ΠΟΥ ΕΠΕΒΑΛΑΝ ΤΗΝ ΣΥΝΤΑΞΗ ΤΟΥ 1ΟΥ ΑΠΕ***

*Ο παρών 1ος Ανακεφαλαιωτικός Πίνακας Εργασιών (Α.Π.Ε.) συντάχθηκε προκειμένου να συμπεριλάβει:*

 *Τις αυξομειώσεις των ποσοτήτων των εργασιών της αρχικής σύμβασης, ως προέκυψαν στις χωματουργικές εργασίες προκειμένου να ικανοποιηθούν οι απαιτήσεις του Δασαρχείου, που υποδείκνυε μικρότερες ως μηδενικές επιχώσεις στο κατάντι της οδού, με παράλληλη αύξηση των εκσκαφών.*

 *Η προτεινόμενη δαπάνη του 1ου Ανακεφαλαιωτικού Πίνακα Εργασιών ανέρχεται στο ποσό των* ***942.281,53€*** *(συμπεριλαμβανομένου του ΦΠΑ).*

*Ο παρών 1ος Ανακεφαλαιωτικός πίνακας βρίσκεται* ***σε ισοζύγιο*** *σε σχέση με την συνολική δαπάνη της αρχικής σύμβασης.*

*Περιλαμβάνει την ανάλωση των επί έλασσον δαπανών ύψους* ***65.099,76****€.*

 *Η διαχείριση των επί έλασσον δαπανών είναι σύμφωνη με τον κανόνα χρήσης αυτών όπως ορίζεται στο υπ΄ αριθμό 20204/Α.Πλ. 2547/1-6-2005 έγγραφο του ΥΠΟΙΟ και αποτυπώνεται στους συνημμένους πίνακες.*

 *Με τον παρόντα 1ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα:*

1. *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
2. *Δεν θίγεται η πληρότητα, η ποιότητα και η λειτουργικότητα του έργου.*
3. *Δεν υπερβαίνει η δαπάνη αυτή, κατά τον προτεινόμενο 1ο Ανακεφαλαιωτικό Πίνακα Εργασιών του έργου, της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη.*

 *Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.*

*Έχοντας λοιπόν υπόψη τα ανωτέρω και :*

* *το άρθρο 156 του Ν.4412/2016 περί χρήσης των «επί έλασσον δαπανών»*
* *το ότι ικανοποιούνται οι προϋποθέσεις για την σύνταξη του ανακεφαλαιωτικού που θέτει ο νόμος περί Δημοσίων έργων*

***ΕΙΣΗΓΟΥΜΕΘΑ***

 *Τη έγκριση* ***του 1ου Ανακεφαλαιωτικού Πίνακα Εργασιών που ανέρχεται στο ποσό των 942.281,53€*** *δηλαδή βρίσκεται σε ισοζύγιο σε σχέση με την συνολική δαπάνη της αρχικής σύμβασης του έργου:* ***« Ασφαλτόστρωση Οδού Αγροτικής Περιοχής Κυριακίου»*** *και περιλαμβάνει την ανάλωση επί έλασσον δαπανών ύψους* ***65.099,76****€ .*

Η Οικονομική Επιτροπή αφού έλαβε υπόψη της:

-Το υπ΄αριθμ*.* πρωτ. 7604/28-4-2020 έγγραφο της Δ/νσης Τεχνικών Υπηρεσιών του Δήμου  *,* που είχε διανεμηθεί

-Τις διατάξεις του άρθρου 3 παρ. ιδ του Ν. 4623/2019

-Τον 1ου Ανακεφαλαιωτικό Πίνακα του έργου καθώς και την αιτιολογική έκθεση που τον συνοδεύει, που είχαν διανεμηθεί.

-τις διατάξεις του άρθρου 156 του Ν 4412/2016

-Την από 14-3-2020 Πράξη Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19(ΦΕΚ Α΄64).

-Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

- Την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών

-Την με αριθμ. Πρωτ 1822/16-3-2020 (ΑΔΑ:ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης

-Την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .

-Τις διατάξεις των άρθρων 72 και 75 του Ν.3852/2010, όπως τροποποιήθηκαν και ισχύουν.

-Την μεταξύ των μελών συζήτηση

-Την θετική ψήφο όλων των μελών της επί του θέματος όπως αυτό δηλώθηκε διά ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

 Εγκρίνει τον 1ο Ανακεφαλαιωτικό Πίνακα Εργασιών του έργου: «**Ασφαλτόστρωση Οδού Αγροτικής Περιοχής Κυριακίου** », ο οποίοςανέρχεται στο ποσό των 942.281.53 € , βρίσκεται σε ισοζύγιο με την αρχική σύμβαση και περιλαμβάνει την ανάλωση επί έλασσον δαπανών ύψους 65.099,76€ .

Η παρούσα απόφαση πήρε αριθμό 92/2020.-

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΠΙΣΤΟ ΑΠΟΣΠΑΣΜΑ

 ΤΑ ΜΕΛΗ Λιβαδειά 8-5-2020

1. Καλογρηάς Αθανάσιος Ο ΠΡΟΕΔΡΟΣ

2. Μερτζάνης Κωνσταντίνος

3. Καράβα Χρυσοβαλάντου - Βασιλική

4. Καπλάνης Κωνσταντίνος

5. Μπράλιος Νικόλαος

 6. Καραμάνης Δημήτριος ΙΩΑΝΝΗΣ Δ. ΤΑΓΚΑΛΕΓΚΑΣ ΔΗΜΑΡΧΟΣ ΛΕΒΑΔΕΩΝ